
BESZERZÉSI SZABÁLYZAT

Üllés Nagyközségi Önkormányzat gazdálkodási szervezete az Üllési Polgármesteri Hivatal az önkormányzati intézményekkel kötött munkamegosztási megállapodás alapján ellátja azok gazdálkodási feladatait. Az Üllési Polgármesteri Hivatal, Üllés Nagyközségi Önkormányzat és intézményei: Déryné Művelődési Ház és Könyvtár, Csigabiga Óvoda és Bölcsőde, Üllési Önkormányzati Konyha Beszerzési szabályzatát (a továbbiakban: szabályzat) a közbeszerzési értékhatárt el nem érő beszerzések vonatkozásában az alábbiak szerint határozom meg:

I.
Általános rendelkezések

1.) A szabályzat célja
A szabályzat célja, hogy megállapítsa az ajánlatkérő közbeszerzési értékhatár alatti beszerzéseinek általános szabályait, szabályozza az eljárások tervezésének és lefolytatásának rendjét, meghatározza a beszerzési eljárások végrehajtásának szervezeti és személyi feltételeit. Az ajánlattevők számára azonos és egyenlő feltételek biztosításával garantálja a verseny tisztaságának védelmét, a verseny nyilvánosságát és az ajánlattevők esélyegyenlőségét.

2.) A szabályzat jogszabályi és egyéb forrásai
· a közbeszerzésekről szóló 2015. évi CXLIII. törvény (a továbbiakban: Kbt.)
· az államháztartásról szóló 2011. évi CXCV. törvény (a továbbiakban: Áht.)
· az államháztartásról szóló törvény végrehajtásáról szóló 368/2011. (XII. 31.) korm. rendelet (a továbbiakban: Ávr.)
· a számvitelről szóló 2000. évi C. törvény
· Üllés Nagyközségi Önkormányzat Közbeszerzési Szabályzata

3.) A szabályzat hatálya 
Jelen szabályzat személyi hatálya kiterjed Üllés Nagyközségi Önkormányzat, az Üllési Polgármesteri Hivatalra, az Üllés Nagyközségi Önkormányzat által alapított költségvetési szervek munkavállalóira. 
A szabályzat tárgyi hatálya kiterjed azokra az árubeszerzésekre, építési beruházásokra és szolgáltatások beszerzésekre, amelyeknek a költségvetési szerv költségvetésében biztosított fedezetének értékhatára az eljárás megkezdésekor nem éri el a Kbt. szerinti közbeszerzési értékhatárokat. Tilos jelen beszerzési szabályzat alkalmazásának elkerülése céljából a beszerzést részekre bontani.
Jelen szabályzat alkalmazandó a támogatásból megvalósuló beszerzésekre is azzal, hogy amennyiben a pályázati útmutató szigorúbb szabályokat tartalmaz a versenyeztetésre, szállító kiválasztására vonatkozóan, úgy azon eltérések figyelembevételével kell eljárni.
A közbeszerzési értékhatárt elérő és meghaladó beszerzési eljárások esetén a Közbeszerzési Szabályzatban foglaltak az irányadók.

4.) Összeférhetetlenségi szabályok, titoktartási kötelezettség 
Beszerzési eljárás előkészítésébe, illetve lefolytatásába ajánlatkérői oldalról (Hivatal és az Önkormányzat részéről) csak olyan személy, közreműködő vonható be, akivel szemben nem áll fenn a mindenkori közbeszerzési törvényben meghatározott összeférhetetlenségi ok.
Az összeférhetetlenségi szabályt az ajánlattevőkre, illetve az általuk megnevezett és az Önkormányzat és a Hivatal tudomására jutott alvállalkozókra, illetve beszállítóra is alkalmazni kell.
A beszerzési eljárások érintettjei kötelesek megőrizni a hatályos Polgári Törvénykönyv, illetve az Önkormányzat és a Hivatal által így definiált üzleti titkokat.

5.) Fogalom meghatározások
A szabályzat alkalmazásakor és értelmezésekor a Kbt. 9. § szerinti fogalmakat kell alkalmazni.

6.) A beszerzés értéke, beszerzési és közbeszerzési értékhatárok
A beszerzés becsült értékén a beszerzés megkezdésekor annak tárgyáért általában kért vagy kínált - általános forgalmi adó nélkül számított – teljes ellenszolgáltatást kell érteni, melybe bele kell érteni az opcionális részek értékét, az ajánlattevők részére fizetendő díjat vagy jutalékot, a szállítás, a beszerelés és az üzembe helyezés költségét is.

Beszerzési értékhatárok:
a) Nettó 200.000,- Ft-ot meg nem haladó beszerzés,
b) Nettó 200.001-1.000.000,- Ft közötti beszerzés
c) 1.000.001-5.000.000,- Ft közötti beszerzés
d) 5.000.001,- Ft fölötti, de a közbeszerzési értékhatárt el nem érő beszerzés.

7.) Beszerzések lefolytatásáért felelős szervezeti egységek
Az Önkormányzat és a Hivatal beszerzési tevékenységének szervezéséért, a beszerzések szakmai irányításáért és a közbeszerzésekkel való összehangolásért a Hivatal, mint ajánlatkérő a felelős.
A Hivatal beszerzéseiért felelős vezető a jegyző, az Önkormányzat és intézményei beszerzései vonatkozásában a döntéshozó, jóváhagyó a polgármester és a Képviselő-testület.
A beszerzési eljárást pénzügyi szakértelmű hivatali foglalkoztatott folytathatja le beszerzőként.

II. A beszerzési eljárások rendjének szabályozása

1.) A beszerzések dokumentálása
Minden beszerzést – annak előkészítésétől az eljárás alapján történő megrendelés/szerződés teljesítéséig terjedően – írásban és elektronikusan is dokumentálni kell. Az elektronikus kommunikáció alkalmazható, de kötelezettségvállalás, az ellenjegyzés, a teljesítés igazolása, az érvényesítés és az utalványozás minden esetben csak papír alapon, írásban saját kezű vagy elektronikus aláírással érvényes. 
Az ajánlatkérő az eljárás tervezésétől a szerződéskötésig terjedő dokumentumokat 5 évig megőrzi eredeti példányban és elektronikus adatbázisban.
A fenti iratanyag kezelése, őrzése és selejtezése során a Hivatal Iratkezelési Szabályzata rendelkezéseinek figyelembevételével kell eljárni.

2.) A beszerzések kezdeményezése
Az Önkormányzat nevében a Polgármester, a Hivatal nevében a jegyző, az önkormányzati intézmények nevében az intézményvezetők jogosultak beszerzést kezdeményezni. A kezdeményezést írásban kell benyújtani a jegyzőnek, mely az ajánlatkérés alapdokumentumaként szolgál, iktatni szükséges, öt évig meg kell őrizni.
Az igénylő felel az igényelt áru vagy szolgáltatás szakmai megalapozottságáért, annak célszerűségéért és hatékonyságáért. A beszerzési eljárás előkészítése során az igénylő feladata a műszaki-szakmai specifikáció, az alkalmassági követelmények, illetve adott esetben a beérkezett ajánlatok bírálati szempontjainak meghatározása, szükség esetén a beszerző segítségének igénybevételével. 
Az igény szakmai megalapozottságáról az önkormányzat és intézményeik esetében a polgármester, a Hivatal beszerzései tekintetében a jegyző nyilatkozik a gazdasági vezető által végzett előzetes fedezetvizsgálat ismeretében. 

3.) Bíráló Bizottság
Három ajánlatból a legkedvezőbb nettó 5.000.001,- Ft-tól közbeszerzési értékhatár alatt, Kbt. alól mentes beszerzési eljárások esetén közbeszerzési értékhatárt meghaladóan a beérkezett ajánlatok értékelésére legalább 3 tagú Bíráló Bizottságot kell létrehozni. A Bíráló Bizottság pénzügyi szakértelemmel rendelkező személyből, a beszerzés tárgya szerinti szakértelemmel rendelkező személyből és beszerzőből áll. A Bíráló Bizottság tagjainak munkájuk megkezdését megelőzően összeférhetetlenségi és titoktartási nyilatkozatot kell tenniük. A Bíráló Bizottság megbízólevelének és összeférhetetlenségi és titoktartási nyilatkozat mintáját az 1. számú melléklet tartalmazza.

A Bíráló Bizottság tagjainak felelőssége az alábbiakra terjed ki:
a) pénzügyi szakértelemmel rendelkező tag felel a pénzügyi gazdasági alkalmassági feltételek meghatározásáért és ellenőrzéséért, a pénzügyi feltételek kidolgozásáért és azért, hogy csak a rendelkezésre álló fedezet erejéig történjen kötelezettség vállalás,
b) a beszerzés tárgya szerinti tag felel azért, hogy a beszerzés tárgya és a szerződéskötés/megrendelés feltételei megfeleljenek a szakterület elvárásainak,
c) a beszerző felel azért, hogy a beszerzési eljárás a jelen szabályzatban foglaltaknak megfeleljen.

4.) Beszerzések eljárás rendje

1. Csekély értékű beszerzés nettó 200.000,- Ft-ig
A beszerző – hacsak a beszerzés tárgya szerint szigorúbb szabály nem alkalmazandó – a nettó 200.000,-Ft összegig a beszerzést ajánlatkérés vagy versenyeztetés nélkül elektronikus vásárlás igénybevételével is lebonyolíthatja, közvetlen kiválasztással. Az Önkormányzat esetében a beszerzési eljárásban a döntéshozó a polgármester, Hivatal esetében a jegyző, önkormányzati intézmények esetében az intézményvezető.
2. Közvetlen beszerzés nettó 200.001,- Ft-tól- 1.000.000,- Ft-ig
A beszerző – hacsak a beszerzés tárgya szerint szigorúbb szabály (pl. a beszerzés együttesen számított becsült értéke önkormányzati, vagy hivatali szinten meghaladja a közbeszerzési értékhatárt) nem alkalmazandó – a nettó 1.000.000,- Ft összegig a beszerzést ajánlatkérés vagy versenyeztetés nélkül is lebonyolíthatja, közvetlen kiválasztással.
Egyetlen potenciális ajánlattevőtől lehet ajánlatot kérni, ha a beszerzés értéke nem haladja meg a nettó 1.000.000,- Ft-ot és a beszerző úgy ítéli meg, hogy a versenyeztetés érdemben nem befolyásolja a beszerzendő áru/szolgáltatás árát. Bíráló bizottságot nem kell létrehozni. Az Önkormányzat esetében a beszerzési eljárásban döntéshozó a polgármester, Hivatal esetében a jegyző, önkormányzati intézmények esetében az intézményvezető.
3. Három ajánlatból a legkedvezőbb nettó 1.000.001,- Ft-tól -5.000.000 Ft-ig
A beszerző – hacsak a beszerzés tárgya szerint szigorúbb szabály (pl. a beszerzés együttesen számított becsült értéke önkormányzati, vagy hivatali szinten meghaladja a közbeszerzési értékhatárt) nem alkalmazandó – a nettó 5.000.000 Ft összegig, de az 1.000.000,- Ft-ot meghaladó beszerzések esetére három ajánlatot kell dokumentáltan bekérni. A döntéshozó a három ajánlatból a legkedvezőbbet kiválasztva valósítja meg a beszerzést. Bíráló Bizottságot nem kell létrehozni. Az Önkormányzat esetében a beszerzési eljárásban döntéshozó a polgármester, Hivatal esetében a jegyző, önkormányzati intézmények esetében az intézményvezető.
4. Három ajánlatból a legkedvezőbb nettó 5.000.001,- Ft-tól közbeszerzési értékhatár alatt, Kbt. alól mentes beszerzési eljárások esetén közbeszerzési értékhatárt meghaladóan
A beszerző – hacsak a beszerzés tárgya szerint szigorúbb szabály (pl. a beszerzés együttesen számított becsült értéke önkormányzati, vagy hivatali szinten meghaladja a közbeszerzési értékhatárt) nem alkalmazandó – a nettó 5.000.000 Ft-ot meghaladó és a közbeszerzési értékhatár alatti, illetve a Kbt. alól mentes beszerzési eljárások esetén közbeszerzési értékhatárt meghaladóan három ajánlatot kell dokumentáltan bekérni. az ajánlatok értékelését a Bíráló Bizottság végzi. Az ilyen értékhatár alá eső beszerzési eljárásban a döntéshozó a Képviselő-testület. 
5. Versenyeztetés alóli mentesség
Az ajánlatkérő nem köteles három ajánlatot bekérni, ha 
a) a beszerzés tárgya a Kbt-ben meghatározott kivételek körébe tartozik (Kbt. 9-14. §, 111. §) azzal, hogy a Kb.t 9. § (1) bekezdés a) és b) pontja esetében az országgyűlés illetékes bizottsága által történő mentesítés nem szükséges;
b) a beszerzés tárgya a Kbt-ben – vagy a Kbt. 6-7. §-a szerinti ajánlatkérők esetében a közszolgáltatók közbeszerzéseire vonatkozó sajátos közbeszerzési szabályokról szóló Korm. rendeletben – meghatározott hirdetmény nélküli tárgyalásos eljárásban lenne beszerezhető;
c) a beszerzés kivételesen kedvező feltételei csak rövid ideig állnak fenn, és az ellenszolgáltatás a piaci árakhoz képest lényegesen alacsonyabb, továbbá e kedvező feltételek igénybevétele az ajánlatok bekérésére vonatkozó e rendelet szerinti szabályok alkalmazása esetén meghiúsulna;
d) a beszerzés tárgya igazságügyi szakértői megbízás, vagy közbeszerzési eljárásokhoz, pályázatokhoz kapcsolódó szakmai bírálóbizottsági tag megbízása;
e) a szerződés tárgya közüzemi szolgáltatások (különösen víz, gáz, villamos energia, hőenergia), vagy internet szolgáltatás megrendelése;
f) az ajánlatkérő piackutatás eredményeképpen igazolható módon meggyőződött arról, hogy az adott piacon háromnál kevesebb gazdasági szereplő lelhető fel, így potenciális versenyhelyzet nincs az adott beszerzési tárgy tekintetében;
g) a szerződés tárgya egyedi gyártású áru beszerzése, feltéve, hogy az áru egyediségét a gyártó igazolja;
h) a fizetési kötelezettség előzetesen meghirdetett tanfolyamra, képzésre, konferenciára történő jelentkezéssel kapcsolatos;
i) a szerződés tárgya repülőjegy vásárlása, illetve utasbiztosítási szolgáltatás megrendelése;
j) a beszerzés közfoglalkoztatási program keretében történik;
k) a szerződés tárgya a személyhez kötött, bizalmi jellegű szolgáltatás teljesítése;
l) a szerződés tárgya a vezetők hivatali tevékenységéhez kapcsolódó, bizalmi jellegű szolgáltatások beszerzése (különösen beszédíró, fotós, személyi kommunikációs tanácsadó, személyi tolmácsolás);
m) a szerződés tárgya a vezetők képzésére, oktatására vonatkozó, vezetői és személyiségfejlesztési tanácsadási szolgáltatás;
n) a szerződés tárgya veszélyes hulladék megsemmisítése;
o) a szerződés tárgya emberi erőforrás kezelési tanácsadás;
p) a szerződés tárgya olyan e rendelet hatálya alá tartozó korábbi szerződéshez kapcsolódó kiegészítő árubeszerzés, szolgáltatás megrendelés vagy építési beruházás, amelynek értéke nem haladhatja meg az eredeti szerződés értékének ötven százalékát, és az alapszerződésben szerződő partnertől történő beszerzés szakmai vagy gazdaságossági szempontból indokolt, feltéve, hogy a beszerzés teljes becsült értéke nem éri el a nemzeti közbeszerzési értékhatárokat. 
Az ajánlatkérő eltekinthet attól, hogy a szerződést az ajánlatot benyújtó gazdasági szereplő valamelyikével kösse meg, ha a benyújtott árajánlatok magasabbak az interneten elérhető és összehasonlítható módon kiválasztható alacsonyabb vételárú, ajánlatkérés tárgyával megegyező árunál vagy szolgáltatásnál. Ebben az esetben az ajánlatkérő az interneten történt összehasonlítható vizsgálat eredményét dokumentálja, a szerződést pedig az interneten történt összehasonlító vizsgálat eredményeként alacsonyabb árat ajánló gazdasági szereplővel köti meg.
A beszerzési eljárások értékhatárait és a feltételeit összefoglaló táblázatot a 3. számú melléklet tartalmazza. 
III. Beszerzési szerződések teljesítése

A beszerzési szerződés ellenértéke annak módosításával együttesen sem haladhatja meg a közbeszerzési értékhatárt.
A szerződésszerű teljesítés felügyelete és a teljesítés igazolása a beszerzési eljárást kezdeményező, igénylő feladata.
A teljesítést csak a kötelezettségvállaló írásban felhatalmazott teljesítésigazoló igazolhat. Ez alapján a teljesítésigazolásként szolgáló bizonylatok (szállítói szállítólevél, munkalap, jegyzőkönyvek, teljesítési igazolások) aláírását csak az így felhatalmazott személyek végezhetik.
A teljesítés átvétele során az igazoló köteles meggyőződni arról, hogy az átveendő áru, szolgáltatás, beruházás a megrendelésben, továbbá az irányadó jogszabályokban, szabványokban, szokásos gyakorlatban elvárt követelményeknek mindenben megfelel. Ezek hiányában az átvételt meg kell tagadni.
Amennyiben a megkötött szerződés teljesítése során a beszerzési eljárást kezdeményező igénylő terület/projekt késedelmet vagy hibás teljesítést tapasztal, a szerződésben erre az esetre kötött rendelkezéseket alkalmazni kell.

IV. Záró rendelkezések

Jelen szabályzat a Képviselő-testület által történő jóváhagyást követő napon lép hatályba. Ezzel egyidejűleg a Képviselő-testület 131/2018. (IX. 11.) számú határozatával jóváhagyott Beszerzési Szabályzat hatályát veszti. 
A Beszerzési szabályzatban foglalt előírások érintett munkatársak általi megismerésének tényét a 4. sz. mellékletben foglalt megismerési nyilatkozaton aláírásukkal szükséges igazolni.

Üllés, 2026. február 10.

Nagy Attila Gyula							Dr. Borbás Zsuzsanna
polgármester									jegyző

Záradék:
A Képviselő-testület a jelen Beszerzési Szabályzatot a 31/2026. (II. 10.) önkormányzati határozatával jóváhagyta.

Üllés, 2026. február 11.
Dr. Borbás Zsuzsanna
jegyző

1. számú Melléklet
2. 
Tárgy: Üllés Nagyközségi Önkormányzat saját hatáskörben lefolytatott (közbeszerzési értékhatárt el nem érő) ……………………………………….tárgyú beszerzési eljárásának lebonyolítása

Alulírott………………………………………polgármester/jegyző/intézményvezető, a saját hatáskörben lefolytatott (közbeszerzési értékhatárt el nem érő) beszerzési eljárásokban az alábbi tagokat nevezem ki Bíráló Bizottsági tagnak, és egyidejűleg nyilatkozom, hogy velem szemben a Kbt. 25. §-a szerinti összeférhetetlenségi ok nem áll fenn:


Bíráló Bizottsági tag neve	       Szül. hely, idő, lakcím                    funkció és szakértelem
_____________________________________________________elnök, beszerző
_____________________________________________________tag, beszerzés tárgya
									         szerinti szakértelem
_____________________________________________________tag, pénzügyi szakértelem


Kelt, ……………………………………………….

									……………………………
										 aláírás


Alulírott, a megbízásból a mai napon egy példányt átvettem, és aláírásommal tanúsítom, hogy a kinevezést elfogadom, valamint velem szemben a Kbt. 25. §-a szerinti összeférhetetlenségi ok, mint kizáró körülmény nem áll fenn.
Egyben kötelezettséget vállalok arra, hogy az eljárással kapcsolatban tudomásomra jutottakat (információt, adatot) üzleti titokként kezelem, a beszerzési eljárással kapcsolatos tudomásomra jutott adatokat, tényeket, titkot megőrzőm, azt sem az eljárás befejezése előtt, sem pedig azt követően jogosulatlan személy tudomására nem hozom. Tudomással bírok az összeférhetetlenség fennállásának és a titoktartási kötelezettségem megszegésének jogkövetkezményeiről. Jelen nyilatkozatot a jogkövetkezmények ismeretében, minden befolyásolástól mentesen, saját kezűleg az alulírott helyen és napon írom alá:

Kelt,……………………………
									…………………………
										aláírás
Név					tagság					aláírás

                                                                       elnök, beszerző
                                                                       tag, beszerzés tárgya szerinti szakértelem
                                                                        tag, pénzügyi szakértelem




2. sz. Melléklet

Bíráló Bizottsági jegyzőkönyv

Készült: 20………év…………….hó……………napján az Üllési Polgármesteri Hivatal hivatalos helyiségében, 6794 Üllés, Dorozsmai út 40.

Tárgy: …………………………………………………tárgyú beszerzési eljárás bírálata


Jelen vannak:
Név                                                 Tagság                                  Aláírás

…………………………………elnök, beszerző ……………………………………….

…………………………………tag, beszerzés tárgya szerinti  ………………………..
                                                     szakértelem
…………………………………tag, pénzügyi szakértelem ……………………………

20……, ……..hónap………napján ajánlattételi felhívást küldött Ajánlatkérő az alábbi gazdasági szereplőknek:

Ssz.                    Gazdasági szereplő neve                      Székhelye                  Adószáma





Az ajánlattételi felhívásra az alábbi gazdasági szereplők nyújtotta be ajánlatot határidőben az alábbi tartalommal:
Ssz.                    Gazdasági szereplő neve                      Székhelye                  Megajánlás





A Bíráló Bizottság az árajánlatokat megvizsgálta összehasonlította és egybehangzóan meghozta az alábbi döntési javaslatot:
A ……………………………………tárgyú beszerzési eljárás eredményes/eredménytelen.

Az eljárásban a felhívásnak mindenben megfelelő érvényes ajánlatot tett:

Ssz.                    Gazdasági szereplő neve                      Székhelye                  Adószáma





Az eljárásban érvénytelen ajánlatot tett:

Ssz.                    Gazdasági szereplő neve                      Székhelye                  Adószáma





A Bíráló Bizottság az eljárás nyertes ajánlattevőjeként javasolja kihirdetni:

[bookmark: _Hlk216687006] Gazdasági szereplő neve            Székhelye                  Adószáma                     Megajánlás



Kelt, ………………………………………………

Döntés

A…………………………………………………………………………Üllés Nagyközségi Önkormányzat/Üllési Polgármesteri  Hivatal/Intézmény (neve, címe) …………………………
tárgyú beszerzési eljárásban az alábbi döntést hoztam a Bíráló Bizottság javaslatának elfogadásával:
A beszerzési eljárás eredményes/eredménytelen.
Az eljárás nyertes ajánlattevőjeként az alábbi ajánlattevőt hirdetem ki és hívom fel szerződés megkötésére:
Gazdasági szereplő neve                   Székhelye                                                      Adószáma      
___________________________________________________________________________            

Az eljárásban ajánlatot tevő további gazdasági szereplők részvételét köszönöm.

Kelt,…………………………………….

                                                                                           ………………………………….
                                                                                          polgármester/jegyző/intézményvezető

3. sz. Melléklet

Beszerzési eljárások összefoglaló táblázata

	Beszerzési eljárás értékhatára
	Szállító kiválasztásának módja
	Beszerzési folyamat
	Eljárást lebonyolító
	Bekérendő ajánlások száma
	Jóváhagyó
	Dokumentáció

	nettó 200.000 Ft alatt
	közvetlen beszerzés
	közvetlen beszerzés, internetes vásárlás
	felhatalmazott beszerző
	      -
	önkormányzati beszerzés  esetén a polgármester, hivatali beszerzés esetén a jegyző, önkormányzati intézmények esetében az intézményvezető
	számla

	nettó 200.001Ft-tól – nettó 1.000.000 Ft-ig
	közvetlen beszerzés
	közvetlen beszerzés
	felhatalmazott beszerző
	· 
	önkormányzati beszerzés  esetén a polgármester, hivatali beszerzés esetén a jegyző, önkormányzati intézmények esetében az intézményvezető
	számla

	nettó       1.000.001Ft-tól – nettó 5.000.000 Ft-ig
	három ajánlat bekérése legkedvezőbb ajánlat kiválasztása
	összehasonlító beszerzés
	felhatalmazott beszerző
	minimum 3 db ajánlat
	önkormányzati beszerzés  esetén a polgármester, hivatali beszerzés esetén a jegyző, önkormányzati intézmények esetében az intézményvezető
	bekért ajánlatok, számla

	nettó 5.000.000 Ft-tól közbeszerzési értékhatárt el nem érő, vagy Kbt. alól mentes
	három ajánlat bekérése legkedvezőbb ajánlat kiválasztása, Bíráló Bizottság kijelölése
	összehasonlító beszerzés
	felhatalmazott beszerző
	minimum 3 db ajánlat
	Képviselő-testület
	ajánlatok, értékelés, jóváhagyás

	Közbeszerzési értékhatár feletti
	Közbeszerzési eljárás
	Közbeszerzési eljárás lefolytatása
	felhatalmazott beszerző
	jogszabály szerint
	Képviselő-testület
	jogszabály szerint









4. számú Melléklet
Megismerési nyilatkozat
A Beszerzési Szabályzatban foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.

	Név
	Beosztás
	Kelt
	Aláírás


	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	







	Név
	Beosztás
	Kelt
	Aláírás


	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	





ÜLLÉS NAGYKÖZSÉG I ÖNKORMÁNYZAT                               BESZERZÉSI SZABÁLYZATA                               Jóváhagyta:   Üllés Nagyközségi Önkormányzat   31/ 202 6 .  (II. 10. ) önkormányzati határozatával          

